Vanredno stanje kao normalno - Rakić Vodinelić, Vesna (Peščanik NVO, 2020)
Dela Đorđa Agambena kao da su pisana za doba korone. U svakom slučaju danas su postala neodvojiva od pandemije. Upravo on je opisao i uporno argumentovao ideju i praksu homo sacer, osuđenika rimskog prava, izopštenog iz zajednice (polisa), kao i religijskog okruženja. To je čovek van zakona, bez ijednog prava - sve do gubitka identiteta. Izopštenog je svako mogao da ubije, ne i da ritualno žrtvuje, jer homo sacer ni toga nije bio vredan. Agamben nije samo aludirao na brojne stradalnike tokom ljudske istorije, naročito se baveći ljudima u koncentracionim logorima. Za njega, homo sacer je potencijalno svako od nas, bez obzira na to koliko se naša društva dičila demokratijom